# Dits de Watriquet de Couvin/Li Tournois des Dames
## XVIII.
### LI TOURNOIS DES DAMES

En l’an de la grace greigneur Mil et .CCC. Nostre Seigneur Vint et sept, ou milieu d’octembre, A Montferrant, si qu’il me membre, 5Em Blesois iere avec le conte, Devant cui je contai maint conte, Mains biaus examples et mains dis, Fais de nouvel et de jadis. Biaus est cis liex à deviser, 10C’on i puet d’assez près viser Grans praieries et vingnobles ; Bons y est li pays et nobles, Li hostiex riches et massis A .ij. liues de Loire assis,
15Qui court entre Biausse et Saloigne ; La haute forest de Bouloigne, Où il a mains parfons destours, Li avironne tout entours, Si a tant de cers et de pors, 20Dains et chevriaus, qu’il n’est depors Ne deduis qui ou pays faille, Ne je ne sai forest qui vaille Pour chacier tant com cele fait, Car bestes saillent si à fait 25De touz costez, quant on i chace, Que tant en est plaisans la chace Et li deduis biaus à oïr, Que chascuns s’en puet esjoïr ; Cers et senglers y a sans nombre. 30Et qui voudroit trouver bel ombre En esté, au douz jolif tans, Voist ou parc, tant est delitans Et plains de si grant melodie En avril quant li bois verdie, 35Que nulz croire ne le porroit, Qui le douz roussignol orroit Chanter en icelle saison D’avril ; toute fait la maison Et le parc du son retentir, 40Et de haut chanter, sanz mentir, Vaincre se lairoit à envis Del orieul et du mauvis ; De chanter n’a onques sejour Toute nuit, et quant voit le jour 45Au matin et l’aube esclairie, Lors renforce son chant et crie :
« Fier, fier, ochi, ochi, ochi ! » Li mauvis respont : — « Vez le chi Oprimes le temps qui m’agrée 50Et la saison plus desirée D’amie et de loial ami. » Je ne sai d’autrui, mais à mi Semble de l’ostel et de l’estre Ce soit fins paradis terrestre, 55Tant est de melodie plains. Li cochevis amoureus plains Et souspirs va souvent nonchant Devant sa femele. En son chant De douz langage, à haute alaine 60Crie : — « Or sui hors de la vilaine Saison froide laide d’yver Qu’en terre muerent tout li ver. Ainssi se deduit et envoise ; Et puis i refont si grant noise 65 Cil autres oiselés menus, Qu’il n’est hons jœnes ne chanus Grant deduit n’i poïst avoir, Et bien i paie son devoir Li chardonnereuls, bien s’i vent 70De chanter menu et souvent, Le col tendu, le bec as nues. Les mesenges n’i sont pas mues, Les losturgnes ne li pinchons, Ainz chantent seur les espinchons 75Et seur les branches jour et nuit ; N’est nus qui tiex deduis anuit, S’il a de Dieu amer envie, Puis qu’il li donne espace et vie
De cognoistre et savoir cest somme, 80Que Diex tout ce a fait pour homme ; Ne n’est riens qui ne s’i acline Et li roitiaus onques n’i fine De chanter yver et esté.
Mais qui n’a en la sale esté, 85Encor n’a nulle riens veü, Car il n’est pas d’omme seü Ne de nulle autre creature C’on puist recouvrer tel pointure Qu’en la grant chambre et en la sale, 90Qui n’est pas petite ne sale Pour asseoir plenté de gent. Li dois est besantez d’argent Et pointurez de vermeillon, Et tant fait bel ou paveillon 95C’uns rois ne devroit pour manoir Souhaidier nul autre manoir Que Monferrant dont je parole. Là estoie ainssi qu’à l’escole De celui qui à mon mestier 100Mainte fois m’a eü mestier. En la saison froide diverse D’yver, que la fueille reverse Des bois, des vingnes, des vergiés, Là estoie ensi assegiés 105Comme uns gourpilz en sa tesniere, Ne du feu en nulle maniere Esloignier point ne me vouloie, Et si vous di bien que j’avoie
Souvent et menu achoison 110De mengier crasse venoison. J’en estoie trop bien servis Et si avoie à mon devis Bon vin fort et à lie chière ; Je n’osasse en nulle maniere 115Souhaidier à estre plus aise. Si com li ors en la fournaise, Com plus y est et plus s’afine, Ainssi ere en vie si fine Qu’en mal ne poïsse finer.
120Un jour estoie après disner Alez, pour moi esbanoier, Ou paveillon haut apoier En une tornelle petite, De verrieres painte et escripte, 125Belle et gente et de riche atour ; Si vi .i. tournoi tout entour Pourtrait et paint en la verriere, Dont j’oi merveille moult très fiere, Combien que li veoirs fust biaus ; 130Car cis tournois et cis cembiaus Dont ci vous sui avamparliers, De dames contre chevaliers Estoit touz ordenez et fais ; Mais merveilleus estoit li fais 135Et orribles à esgarder, Car si mal couvrir et garder Chascuns chevaliers se savoit Que force ne pooir n’avoit De soi desfendre vers sa dame. 140A euls seroit honte et disfame
S’en disoie la verité, Tant estoient à grant vilté Et au destroit mis et tenus, Et si très maubailli, que nus 145A paines le saroit conter. Il se lessoient desmonter Si vilment jus de leur destriers Que li aucun par leur estriers Se traïnoient à la terre ; 150Ce sembloit une mortel guerre. Cil qui plus fier erent com roy Ne metoient en euls conroy De desfendre ne achoison, Ainçois fianchoient prison 155Ou il se laissoient morir. Et quant ainssi vi seignorir Celles qui obeïr devoient Et qu’ensi leur seigneur avoient Aterré et au dessouz mis, 160Grant merveille à mon cuer en mis Et i pensai moult longuement Que ce pooit estre et comment Une dame sans autre esfort
Metoit à outranche .i. si fort 165Chevalier et desconfisoit ; Ceste œvre moult m’esbahissoit Comment ce pooit avenir. Tant i pensai que soustenir Ne me poi plus, ançois me couche 170Seur mon bras (n’i oi autre couche), Si fui si qu’entre dor et veille Touz raviz. Or orrés merveille Qu’ilec en ce penser m’avint.
A moi une dame là vint 175Où j’estoie, en celle tornelle, Qui moult gracieuse iert et belle De cors, de membres et de vis, Mais il me fu moult bien avis Qu’elle fust tristre et esmarie, 180Et nonpourquant moult devint lie Quant ileuc me vit en ce point ; Car à moi vint, ne targa point, Et moult très debonnairement Demanda de mon errement, 185Que je là faisoie et qui iere, Et si me dist : — « A quel matere Penses tu, compains, biaus amis ; Di moi qui en ce point t’a mis Que tu ne dors ne tu ne veilles. » 190— « Par foi, dame, ce sont merveilles Telles qu’ains si grandes ne vi, Comment ont tel fait asouvi Ces dames qui en gardecors, Sans armeüres ont les cors 195Fors seulement que d’un escu. Moult en ai le cuer irascu, Trespensé et moult esmari, Car chascune a chi son mari Mis à merchi et abatu 200Des chevaus, et si bien batu Qu’il ont tout prison fianchie. Qui saroit que ce senefie, Volentiers dire li orroie. » — « Biaus compains, se je chi avoie
205.I. poi avec toi de repos, Je t’en diroie mon propos Et de quanque il en fu onques. » — Lors li dis : — « Douce dame, adonques Sariés vous dont de ce parler ? 210— « Freres, je m’en puis miex mesler », Dist elle, « et sanz nul mesdire, Que cilz qui n’en saroit voir dire, Mais n’i puis pas si tost entendre. » — Adont li dis je sanz atendre, 215Quant delez moi se fu assise : — « Douce dame, s’en nulle guise Me vouliez dire vostre non, Vostre pays ou vo renon Ou le lieu où voudriés estre, 220Je vous diroie après mon estre, Qui je sui et de quel affaire Et que je sui chi venuz faire. » — Lors me respont sanz contredit : — « Certes, biaus compains, à ton dit 225Et à toi me veul otryer. Or m’enten, et sanz detryer Le te dirai et sans menchonge. Je ne sui pas Fable ne Songe, Ainz te di à briez mos gitez 230Que je sui dame Veritez De Dieu et du monde clamée, Mais poi sui de pluseurs amée. A paille aconte on riens à mi ; Je n’ai ne parent ne ami 235Qui m’ainme ne honneur me face ; Chascuns si m’esloigne et esface
De son cuer et hors de sa court Que je croi, à brief terme et court, Li plus gros s’en repentiront, 240Car à Dieu jà sanz moi n’iront Li roy, li prince ne li conte Qui or ne tiennent de moi conte ; Je voi poi qui m’ainme et honneure, A paines sui entr’eus une heure 245Qu’en bas et à vilté tenue ; Et meïsmes la gent menue Me chacent hors de leur maison, Et pluseur prelat sanz raison M’ont banie de leur ostel, 250Si que le siecle voi mais tel Si felon et d’envie plain Que pluseur ne m’osent à plain Honnorer ne acompaignier, Ne nus ne m’i veult adaignier. 255Il m’ont près tout le dos tourné, Si voi si le mont bestourné Que plus n’i puis estre, ainz m’en fui Ensus d’eus en aucun refui, Où la gent aient de moi cure ; 260Car avec Fausseté l’oscure, Qui toute honneur fait reverser, Ne puis estre ne converser. Et tout ce me fait Couvoitise Mauvaise, qui touz maus atise ; 265Elle m’a ceste œvre brassée ; Par li sui je si deboutée
Et chacie hors de cest monde. Or quier je aucun lieu net et monde Où demourer em pais peüsse, 270Et compaignon en qui j’eüsse Fiance, qui o moi venist Et compaignie me tenist Je sai le droit chemin par cuer. » — Dont oi je grant mervelle au cuer 275Quant Verité ainssi oï Parler, mais de ce m’esjoï Qu’aprochie me fu si près. Adont li demandai après Qu’elle, selon s’entencion, 280Me deïst l’exposicion, Le voir et le mistère tout De ce tournoi fel et estout Qui ert illec pourtrais et pains. Lors me dist : — « Amis, biaus compains, 285Le voir et la glose en saras Par ainssi qu’en couvent m’aras Que tu seras de ma mesnie. » — « Dame, n’est drois que vous desdie, Du tout me met en vostre garde. » 290— « Compains, dont dist elle, or pren garde. Selonc le vrai entendement, Tu vois à l’encommencement De l’enfant, quant au monde vient En vie, moult lie en devient 295Premiers la mere et puis li peres,
Et se sa jonesce comperes A l’asemblée des tournois, C’est raisons, je le recognois. Grant bruit i font cors et nakaires 300Et trompeurs, mais ne targe gaires Que li tournois se fiert ensemble. Et ainssi, à cui qu’il le semble, Est il des ames et des chars, Soit des larges ou des eschars : 305Tant que desouz aige les voie, Je pren leur jonesce et leur joie, Leur enfance et l’asemblement Des tornois. Vous vées comment Il n’ont que joie en leur jonesce : 310Chars ne mort point l’ame ne blesce, C’est touz reviaus de leur enfance. Mais quant viennent à cognoissance, Dont i commence li estris Qui fu d’Eve et d’Adam pestris ; 315La chars à l’ame se combat Tantost, moult y a grand debat. Après la joie d’assembler Veulent le tournoi resembler, Car li uns fiert sus l’autre et maille, 320Et com plus, ce te fais fermaille, Se batent fort et aigrement, Tant ont plus d’amonnestement De l’un faire à l’autre moleste Du monde, qui leur amonneste 325De quanqu’il puet le mal à faire,
Si comme hons ot crier et braire Ces poursivans et ces hyraus ; Nient plus roy, duc, comte, amiraus N’i sont espargné que poure homme. 330Le monde te compere et nomme A ces hyraus grans et meneurs, Qui amonnestent les honneurs Et de l’un l’autre adomagier Sont tout nonceur et messagier. 335Li uns le dit à l’autre et porte, Et ainssi li mondes enorte Tenchons, batailles et descors Touz jours entre l’ame et le cors Pour eulz en tourment envoier. 340Les dames c’on voit tournoier Chi si bien et de si grant forche Que son seigneur chascune esforche Et jusqu’à outrance le mainne, C’est la chars qui est souveraine 345De l’ame, tant qu’à male fin Le trebusche et met, ce t’afin ; Et li chevalier que tant blasmes, Certes, freres, ce sont les ames Des chaitis qui vaincre se laissent 350A leur charoignes et se paissent Des deliz et des vanitez Dont nuit et jour sont encitez, Temptez du monde et enheudiz. Si con font hyraut, qui touz diz 355Sont entait des biaus cops noncier, Ainssi li chetif cors ont chier Ce que li mondes leur promet, Et l’ame dolente ne met
Point de paine à lui revengier, 360Ne ne veult pechié desdaignier. Seignorir doit et elle sert ; C’est grant pitiez, qu’elle desert Que la chars la met à merci, Ainssi con tu le vois ici. 365Ces fors chevaliers aterrez Hors de foi sont et desperez ; Point ne se metent à desfense Vers leur fames ; chascuns ne pense Fors à li lessier couvenir. 370Ainssi ne puet on pas venir A la grace Dieu ne des sains. Il sont armé, haitié et sains, Mès ce n’est que de lascheté Qu’ensi sont à terre geté 375Li pluseur, mat et desconfis. Or en soies certains et fis Que la haute honneur n’aquerront Cil qui ou servage cherront De leur chars ne des grans pechiez, 380Ainz en sousferra les meschiez La lasse ame, et la grant doulour. Elle comparra la folour, Ainssi con tu le pues veoir, De ce que si poi de pooir 385Mist en lui garder et desfendre Et à bien faire. Or pues entendre Comment la chars par trop pechier Fait l’ame en enfer trebuschier Et les desconfit par l’envie
390D’avoir l’onneur du monde en vie, Les grans richesses et le cri. Il ne leur chaille d’Antecri, De torment ne d’aversité, Mais qu’il puissent estre habité 395Ou cri du monde et du bobant, Dont vanitez les va lobant. Hé, las, chaitif, pourquoi le font ? Pour la joie qui si tost font Perdent celle de paradis 400Qui ne faut à ans ne à dis. Il en eslisent du pieur ; Trop croient ou cri du crieur Hyraut : monde, qui les semont D’eus plus em plus monter le mont 405D’orgueil, d’envie et d’avarice ; Dont il font que fol et que nice, L’eure de mot ne saveront Que jus en desavaleront. Cil qui sont ou plus haut planté, 410Bien sont de leur chars enchanté Li pluseur, dont l’example en vois. Trop ont la criée et la vois De ce monde hyraut creüe ; La chars a l’ame decheüe, 415Ce sont cis chevaliers cheüs Que chi vois mors et decheüs Em pechié et jus desmonté Par la char. — Or t’ai voir conté De ce tournoi de point en point. 420Compains, or ne l’oublie point, Met le à ton cuer et le retien
Et à l’ame sauver te tien, Ne la lai mie desconfire A la char, qui adès la tire 425Et enorte à faire pechié. Et s’ensi te voi entechié, La compaignie o moi t’otrie. Or me di, et si ne ment mie, Ton non et de ton couvenant, 430Puis s’irons querir maintenant Lieu où je puisse demorer. » — « Dame, bien doi Dieu aourer, Qui par sa grace o vous m’avoie. Or en alons, toute la voie 435Le dirai et sanz refuser ; D’autre mestier ne sai user Que de conter biaus dis et faire ; Je ne me mesle d’autre affaire. Watriquet m’apelent aucun 440De Couving, et près que chascun, Et sui sires de Verjoli. »
Tout ainssi en parlant o li M’acheminai et sans arest, S’entrames en la grant forest 445Sitost que de l’ostel partimes, Et la voie à destre tenimes, Tout en parlant, le grant sentier, Chascuns moult liez de cuer entier : Elle moult lie quant le voir 450De mon non li oi fait savoir, Et je liez pour sa compaignie Que nus preudons n’a desdaignie,
Si m’en ting à bon eüré Qu’ensi m’ot Diex aventuré 455Que, pour amender mon usaige, De compaignie bonne et saige M’ot acointié et pourveü. — « Compains, dist-elle, or as seü La verité toute et la glose 460Du tournoi. Encor mainte chose Verras à plain et à demi Ains que tu te partes de mi, Où tu feras poi de demeure. Or en alons à la bonne heure. »
Ci commence la parabole du Pont perilleus.
465Ainssi le grand chemin ferré Avons ensemble tant erré, Elle à pié et je sans cheval, Que nous trouvames en .i. val Un pont très noble, riche et gent, 470Où maint grant pueple avoit de gent Qui tout erent là demorant ; S’estoit la riviere courant Desouz ce pont, si merveilleuse, Si parfonde, noire et hideuse, 475Que c’estoit une orribletez ; Et li pons desus estoit tez Qu’il n’ot si bel en nul pays. Mais je deving touz esbahys Quant je vi de ce pont de piere 480L’uevre si tres riche et si chiere, De si gente et noble fachon, Et j’oi veü que li machon Et li ouvrier communaument L’orent fait sus un fondement
485De mort bois qui riens ne valoit. Nonpourquant chascuns y aloit Et venoit aussi asseür Que fortune ne meseür Ne redoutoient tant ne quant ; 490Et s’en cheoient li auquant Et versoient chà .i., chà deus ; En ce flun parfont et hideus Leur escot payer en aloient. Et cil qui à l’ueil les veoient 495Ainssi tumber à tel meschief, Les oublioient de rechief ; Tantost ne leur en souvenoit. Chascuns seur che pont maisonnoit ; Li un tours, maisons et chastiaus, 500Sales de pierre et à crestiaus ; Li autre, de lonc et de lé, Y avoient amoncelé Touz les biens qu’il porent avoir. Onques pont si garni d’avoir 505N’oi mais veü en tout mon tans, Mais il estoit cent mille tans Plus perilleus que je ne di, Car à veoir moult entendi Les piliers, qui prés tout affait 510Erent pourri d’yave et desfait ; Onques ouvriers paine endurer Ne volt au fondement murer, Ains erent toutes les ataches, Poutres et piliers et estaches 515De sec bois mauvais et pourri, Si qu’entor de paour couri
Ensus, quant trop l’oi aprochié, Et ai tantost harou huchié, Et pris à trembler de paour. 520— « Compains, Dieu et ses sains aour », Dist Veritez, « et que te faut ? Or me di, se Diex te consaut, Fai moi veritable respons : T’a or bien esbahi cis pons, 525En es tu bien esmerveilliez ? » — « Dame, oïl voir, or me veuillez Dire pour Dieu que ce puet estre. Ce pont à destre et à senestre Voi de pierre si bien pavé 530Et si richement atravé De maisons, chastiaus et dongons — Montferrant que nous eslongons Ne fu onques si biaus d’assez — Que tiex .xx. en a amassez 535Et fais seur ce pont touz en route, Et si voi que chascune est route Des estaches qui le soustiennent : Je ne sai comment il s’i tiennent Ne comment nus manoir y ose, 540Car c’est trop perilleuse chose. Il semble adès qu’il doit cheoir, Vous le povez à l’ueil veoir ; Aussi font il chascuns l’esgarde, Mais il ne s’en donront de garde 545Qu’il leur charra tout en .i. mont. Et quant paours ne les semont De ce pont perilleus widier,
Par foi, je n’en sai que cuidier ; Merveille ai pourquoi il le font, 550Car si très orrible et parfont Voi le val et grant la riviere, Que je ne sai en quel maniere Estre y osent ne converser ; Car je les i voi reverser 555L’un devant l’autre et sans respas, Et si ne s’en chastient pas. Ce sont gent avuglée et fole, Quant sour ce pont, dont si s’afole Li fondemens de touz costez, 560Ont tant fait de riches ostez. Je ne sai à quel fin ce tourne, Car chascuns aussi s’i atourne Con s’il deüst touz jours durer. C’est merveilles qu’asseürer 565S’i osent une heure de jour ; Or i cuident faire sejour, Ce m’est avis, moult longuement. Il n’ont entr’eus cure comment Li mondes voist ; fol sont et yvre 570Qui ne maisonnent à delivre Et asseür, hors de peril. Or les prendra cis gons au bril, Il ne saront l’eure de mot. » — Et quant ainssi escouté m’ot 575Veritez, elle a respondu — « Amis, ainz c’on voie fondu Ce pont, ne que touz se depiece, Porra durer une grant piece, Selonc ce qu’à Dieu en plaira ; 580Mais aincois mains cuidiers charra
De ceus qui sus sont et demeurent, Pour ce que leur temps i labeurent Seur fondement que ne vaut riens Et dont pourriz est li mairriens ; 585C’est uns perilz trop merveilleus. De ce pont, qui si perilleus Est à estre et à converser Qu’il semble adès qu’il doit verser, Le mistere t’esponderai, 590Et bien dire à touz l’oserai Que c’est li mondes vraiement, Où li uns reverse ensement Devant l’autre à mort et trespasse Sans respasser, en poi d’espasse. 595Moult est du cors la vie briés, Et l’ame sent les encombriés De ses grans pechiez et la paine En teniebres où on l’en maine Par celle eve hideuse et rade. 600Nonpourquant, haitié ne malade, A paines nus ne s’en chastie, Ainz a chascuns maison bastie Où plus peril et meschief voient. Il semble que il se desvoient 605A escient ; adès i cuident Demorer, ne point ne se wident D’estat de pechié ne de vice. Pluseur n’ont amour ne service Fors au monde, c’est chose aperte, 610Et si ne leur tourne qu’à perte : Tout perdent de quanqu’il i metent, Tu le vois, cil qui s’entremetent De faire sour ce pont maison,
Où drois ne s’assent ne raison ; 615De quanc’ont assemblé, tout laissent, Et cil qui demeurent s’em paissent. Tant qu’il sont seur le pont manant Moult sont lié de ce remanant, Poi leur est du pays estrange 620Où cil en vont nu et sans lange, Qui n’i ont maison ne buiron, De late ne de cheviron N’i sont pas leur ostiex convers, Mais en enfer, qui est ouvers, 625Trebuschié en la grant chaudiere, A quoi on puet ceste riviere Et la valée comparer Où leur mesfais vont comparer. Cil qui seur ce grant pont s’assemblent, 630A saint Thomas pas ne resemblent, Qui l’ostel à .i. roy jadis Edefia em paradis De son tresor qu’il ot en garde. Eüreus qui à ce prent garde 635Et qui là fait son edeffisse : Tampès, tonnoirre ne esclisse Ne le puet ardoir ne abatre ; Mielz s’i puet asseür embatre Et demorer sanz nul desfaut, 640Quant cis mondes chà jus li faut, Qu’en ceuls maisonnés seur ce pont, De quoi nus pleges ne respont Qu’il farde ou esfondre en poi d’eure, Et cis qui le basti s’en pleure 645Les pechiez sanz fin et gemist, Las, pour quoi cors et ame mist
A ce pont faire où il n’a point De fondement. Or t’ai apoint Le monde et comparé à lui, 650Mais à paines voit on nullui Qui voie à cest example goute, Car gent grosse et menue toute, Qui seur ce pont font leur passage, Ne redoutent point le domage 655Où pechiez les trebuschera, Quant Diex par mort les huchera. Adont lairont il tout à fait Quanqu’il aront sus ce pont fait, Que je t’ai comparé au monde. 660Dont est ce douleurs et vergonde A ceuls qui si l’aiment et croient Que de lui servir ne recroient, Ains i font quanqu’il leur semont. Compains, or en alons amont ; 665Lai ce pont, qui touz est quassez Et pourris ; tu verras assez De merveilles, ains que jours passe, Se Diex temps t’en donne et espasse ; Moult sui lie quant t’ai trouvé, 670Ainssi ai ton estre esprouvé.
Ci commence la parabole des .ij. mortoires (B. mortuaires) de bestes si comme vous orrez ci après.
Lors partimes d’ilec atant ; Contremont le tertre esbatant En alames sanz arrester Et laissames ce pont ester 675D’ordure et de vanité plain,
Si trouvames haut ens ou plain, Qui n’iert pas perreus ne rubestes, Deus grandes mortoires de bestes, Esparses parmi la champaigne : 680L’une de grans destriers d’Espaigne, De grans bues, vaches et pourchiaus ; Moult ot crasse charoigne en chiaus, Dont li chemins faisoit depart. Et la mortoire d’autre part, 685Ou champ qui biaus iert et forbis, Celle n’estoit que de brebis, Maigres moutons et pourcelez, S’en erent moult li moncelez Pour et petit envers les grans. 690Si fui moult du veoir engrans Les cras bues et les vaches mortes, Dont il y ot de pluseurs sortes, Grans chevaus, pors, truies et vers ; Touz en estoit li champs couvers 695Des bestes qui mortes gisoient. Et li oisel qui les mengeoient, Corbiaus et chien d’aval les champs, Erent si maigre et si meschans, Si très pale et descoulouré 700Con s’adès eüssent plouré, N’i faisoient fors que languir De l’une sus l’autre randir, Ne n’i pooient encraissier. Et vous di que jà mais laissier 705Celles pour autres ne vousissent ; Jà cil chien ne les guerpesissent Ne oisel, pour autres mengier, Et si erent si en dangier
N’i pooient saoulez estre. 710Et as maigres moutons à destre, Pourcelez, brebis et oigniaus, Sont chien si cras touz et oisiaus, Si haitié et si en bon point Qu’as crasses ne tournoient point ; 715Celle moult leur abelissoit, Car chascuns si s’en encraissoit Que ne vousissent autre avoir. Or fui moult engrans du savoir De cest affaire le mistere. 720— « Biaus compains, c’est bien chose clere Dist Veritez, « je t’aseüre, Pluseurs voient ceste aventure En cest monde, et à pluseurs gens Est moult cis moustres biaus et gens 725Se il i vouloient entendre. Mais nenil ; il n’i font que tendre Touz jours à amasser avoir N’il n’en pueent leur soul avoir ; Il n’ont onques joie asouvie. 730Ainssi est d’eus, ne mescrois mie, Con tu vois de ces oisiaus maigres Et de ces chiens ; il sont si aigres Sour les grans avoirs et richesces, Les seignories, les hautesces 735Et les grans honneurs de ce monde ; N’onques en eus tant n’en habonde Qu’il en puissent estre asouvis, Ainz muerent sus de fain touz vis Ne n’endurent à avaler 740Ne de leur mains lessier aller.
Nus avoirs ne leur puet souffire ; Li uns i sache, l’autre i tire, Adès i vivent entendant. Li mondes leur fait entendant 745Qu’il n’est riens qui ses deduis vaille. Tu le vois, nus ne se travaille Fors qu’as grans avoirs à aquerre ; Autre labour ne font en terre, En autre dieu ne sont creant 750Et si te di bien et creant, Com plus ont, tant leur souffit mains ; Adès ont il wides les mains, De biens qu’il aient n’ont leesce. Et tout ce fait l’ordre destresce 755Et avarice la punaise, Qu’il n’ont onques de nus biens aise Ne n’osent leur mons abaissier Ne eulz d’aumosnes encraissier, D’abstinences ne d’œvre faire 760Ne chose qui à Dieu puist plaire. Tant sont angoisseus et destroit Qu’adès cuident il à l’estroit, Que terre leur doie faillir ; Leur avoir n’osent assaillir, 765N’ont joie ne deduit du leur ; Adès vivent sus à douleur Et amaigrissent sus leur biens. Tel gent sont comparé aus chiens Qui sont si maigre, et as oisiaus, 770Qu’il n’ont que cuir, noirs et ossiaus Seur ces grans charoignes et crasses. Compains, or vien avant et passes
A ces autres par de dechà, Pour l’example oïr qui piecha 775Est au monde manifestés. Biaus est li misteres et tés Qu’il est à touz ceulz profitans Qui en ce lieu sont habitans. Si te dirai, or escoutons, 780Pour quoi seur ces maigres moutons, Pourchelez, brebis et aignel, Sont chien si cras et cil oisel, Et il mainent si bonne vie Qu’il n’ont d’autre mengier envie. 785Frere, ainssi vivent ou service De Dieu gent sanz mal et sanz vice, Sanz convoitise et sanz amer, Ne n’ont soing que de Dieu amer. Il ne croient pas en leur pances 790N’en leur avoir, mais em penances, En jeuner et en oroisons. Là gist toute leur garisons ; Ce leur souffit ; de ce se paissent, Miex que d’autre avoir s’en encraissent. 795Ces maigres charoignes petites Que cil oisel cras ont eslites, Se tu de moi entendre esploites, Ce sont les griés voies estroites Que li cors sueffre, et li martire 800Pour l’ame espurgier, qui s’atire, Quanqu’elle puet, à Dieu servir Pour sa grant gloire deservir ; Ou desir de sa grace avoir S’encraissent et non d’autre avoir ;
805Ce les paist et ce les souffit Dont uns mauvais se desconfit. Leur souffisance et leur clamour Toute ont mise en la Dieu amour ; Tout sont de la grace Dieu plain. 810Aussi con nous veons à plain Ces cras chiens seur ces maigres bestes, Qui point n’ont tournées les testes Vers les crasses ne tant ne quant, Ainssi se paissent li auquant 815Pour la Dieu amour, et aucunes, De griés penances et de junes Et font, d’orer et d’abstinence, De gloire en paradis semence, Et ont si plaine souffisance 820De toute riens, qu’il n’ont doutance De tourment mondain ne de mort. Touz leur cuers en Dieu se remort Et d’abstinences se norrissent, Ne point leur pourpos ne guerpissent ; 825Ens ou Dieu service ont touz mis Leur cuers, et le monde sousmis, Ne d’autre avoir ne leur souvient. Mais poi sont cil cui il avient ; Dont c’est domages et pitez 830Que touz li mondes n’est itez Que je t’ai dit de celle gent, Car bel se gouvernent et gent Et je prise moult leur maintien. Compains, prens i garde et te tien 835Au meilleur pour l’ame sauver ; Cis examples te puet laver De couvoitise et d’avarice ;
Se tu n’as moult le cuer novice, Assez i pues de biens aprendre. 840Or t’en vien et, sans plus atendre, Tu verras en celle autre lande Une merveille assez plus grande Et à veoir moult desguisée. — Bien estes sage et avisée, 845Dame Verité, et sans doute Moult très volentiers vous escoute, Et bel vous fait oïr parler. Or nous esploitons de l’aler, S’il vous plest, et hastons nostre oire ; 850Bons est vostre conseuls à croire.
Ci commence la parabole du lyon et de l’aignel, comment l’aignel estrangle le lyon.
Atant d’ileuc ainssi tornames ; Sans arrest nous acheminames Devant nous la voie tout droit, Et à ces choses là endroit 855Tout en alant pensai assez, Mais ains qu’il fust prime d’assez Ne matinée auques creüe, Enmi une grant lande herbue, Tout le chemin que nous preïsmes, 860Une bataille illeuc veïsmes D’un aignel encontre .i. lyon ; Ce fu droite amiracion De resgarder celle merveille, Qu’ains mais n’oi veü la pareille. 865Grant piece s’erent combatu,
Car li aigniaus ot abatu Le lyon ou champ desouz lui, Dont merveilles esbahis fui Et pensai mout, ce vous afin, 870Comment à outrance et à fin Cis aigniaus le lyon metoit Et seur sa pance li montoit A. ij. piez, et pour estrangler L’avoit fait en terre enangler 875S’esgardai d’eus moult longuement La bataille et l’ordenement, Mais touz dis en avoit le pis Li lyons, car droit seur son pis Li estoit li aigniaus montez. 880Lors priai que m’en fust contez A verité touz li affaires, Li moustres et li examplaires, Comment c’estoit et par quel guise Celle grant beste iert à fin mise 885Ensement par celle petite. — « Dame, pour Dieu, qu’il m’en soit dite Veritez, grant merveille en ai ; A bonne heure à vous assenai, Car moult y ai de bien apris. 890A ces mos Veritez m’a pris Par la main et puis me dist : « Freres, De ce fait est biaus li misteres Assez plus c’on ne porroit dire, Si n’est pas folz cilz qui s’i mire 895Et qui à droit i veult penser. Ainssi set Diex de mort tenser Les siens au besoing, et aidier Mielz qu’il ne sèvent souhaidier De leur besoignes s’entremet, 900Et cis qui de cuer paine i met,
Diex aide à soustenir son droit. Prouver le poons chi endroit Et de l’example estre touz fis Au lyon qui est desouz mis 905D’un aignel et mis à outrance ; C’est bien droite senefiance. Ainssi avient, qui que le conte, Soit de roy, de duc ou de conte : Quant, par orgueil qui le sorprent, 910Guerre à tort sour autrui emprent Et croit trop son felon corage, Mainte fois li tourne à domage Sa fole erreurs et à meschief, Combien que il venist à chief 915De plus grant emprise cent tans. Si ne doit nus estre asentans, Tant voie haut sa queue luire, A autrui grever ne destruire, S’à juste cause ne le fait, 920Car lui ou les siens en desfait Et en est audesouz tournez Maintes fois ses tours bestournez, Et de son cop mesme s’abat. Quant par son grant orgueil s’embat 925Seur autrui par sa foie emprise Et plus son pooir que Dieu prise, Si qu’il n’a arroi ne mesure Ne ne prent garde à mespresure Qu’il en prengne amende de lui, 930Ne il n’a fiance qu’en lui Et en son pooir seulement, — Je te di qu’à lui est briément A droit comparez li lyons
Qui est desconfis. Et li hons 935Qui à son droit maintenir pense Et Dieu apele en sa desfense Et du tout sa fiance i met, Si que de riens ne s’entremet Que droiture et raisons n’i soit, 940Ne orgueilz point ne le deçoit Qu’adès ne soit humbles et douz Envers son seigneur et à touz Ceuls qui droit et raison entendent, Ne tout si fait à el ne tendent 945Fors au plaisir de Dieu touz dis, — Cilz est li drois aignelez dis Et comparez, qui par fortune A desconfit mille contre une Ce grant lyon qu’il a outré. 950Bel moustre nous en a moustré Diex, qui à point en sait ouvrer Et force au foible recouvrer. Or a cis aignelez estort Le lyon, qui à son grant tort 955L’assailli de fole aatise, S’a tant ses drois de grace aquise Envers Dieu, qu’il est au desseure ; Si con tu vois, il le deveure Devant nous et a desconfi. 960C’est drois examples, ce t’afi, A touz grans princes et à roy, Qui, sans mesure et sans arroy, Sanz atemprance et à tort fait, Ont moult tost entrepris tel fait 965Par leur sorcuidance et leur force, Que Diex, em poi d’eure d’esforce, Leur force a tost au bas tornée ; Par fortune l’a bestornée,
Qui en petit d’eure se tourne ; 970Diex moult tost au bas les atourne. Ainssi est il de ceuls souvent Qui toute ont leur fiance ou vent, Qui poi vaut, c’est en leur pooir, Là où Diex ne les puet veoir 975Longuement, quant il se mesfont Et tort à mendre d’eus en font ; Car Diex ne les fait pas seigneurs De son pueple en terre et greigneurs Pour euls destruire et à fin metre, 980Ainz les a fais pour entremetre D’eulz gouverner bien et à point, Ne d’autre achoison n’i a point : Ce prueve à toutes et à touz. Mais poi i pense li estouz, 985Felons, orgueilleus et despers, Qui plus est à mal faire apers Qu’à droit n’à raison maintenir, Si n’en puet à bon chief venir, Nes que ne fist cis lyons fors. 990Il ne croit pas que ses esfors Viengne de Dieu, ne sa puissance ; A paine a il nule fiance Qu’en sa force et en sa grant mise ; Riens n’a de sa cure en Dieu mise, 995Ainz cuide de soi seignorir. Et Diex, qui puet faire couvrir Son pooir partout en poi d’eure, Contre soi esploite et labeure, Et si de son orgueil l’espluche 1000Mainte fois que il le trebusche Et desconfit sans redrecier.
Ainssi se set Diex adrecier Des grans mauvais et les confont, Pour ce que leur devoir ne font 1005Et veulent le tort soustenir ; Et ce voit on bien avenir C’un petit de gent moult de fois, Cui drois gouverne et bonne fois, En desconfisent .xij. tans 1010Qu’il ne sont ; n’en soies doutans, Souvent ceste fortune avient. Dont vois tu bien que il convient A touz nobles de haut afaire Qu’il se gardent de tort à faire 1015A mendre d’eus, où que il soient, Ne tant en leur pooir ne croient Que nulz par orgueil s’en mespasse, Car Diex labeure en poi d’espasse, Qui ne puet nul tort consentir. 1020Chascuns le doit en soi sentir, S’à nul bien faire est clerveans, Qu’au monde n’est riens pis seans Ne que Diex tant hée et desprise Qu’il fait orgueil et fole emprise. 1025Dont n’est pas sages qui l’emprent Et qui garde à l’aignel ne prent, Qui par force d’umilité A terre a ce lyon geté, Que je te compere à orgueil. 1030L’orgueilleus de mauvais acueil, Qui en nul bien ne s’esvertue, Or vois tu c’uns aigniaus le tue A son droit et met à merci. Compains, or nous partons de ci ;
1035Encor verras, or ne t’anuit, Maintes choses ainçois la nuit ; Nous n’avons plus ichi que faire, Je t’en ai tout conté l’afaire. »
Ci commence la parabole de la riviere qui est hors de son chanel.
Ainssi celle grant voie et lée 1040Errames, tant c’une valée Assez près d’ilecques trouvames, Et tout belement l’avalames, Tant que nous venismes ou fons, Qui moult estoit biaus et parfons 1045Et larges de très grant maniere. Si trouvames une riviere Moult très grande et si bien corant Roidement, que li demorant Entour lui s’en doloient touz ; 1050Tant estoit roides et estous Ses cours que tout engloutissoit ; Si tost que hors de rive issoit, Ne laissoit biaus prez à destruire Ne grans vignobles, et moult nuire 1055Pooit as terres ahannables ; Tant iert ses cours adomagables C’on n’osoit entour demorer, Vingnes ne terres labourer, Tout ne destruisist sanz atendre. 1060Pour qu’elle s’i peüst estendre, Partout vouloit prendre et partir, N’on ne pooit si fort bastir Entour li moulins ne estans, Que ses roides cours conquestans
1065N’eüst tantost desrachiné, Esrachié et tost affiné, Ne riens entour lui ne duroit. Moulins et estans desmuroit, Courtilz, jardins et arbrissiaus ; 1070Basses rivieres et ruissiaus Aünoit et engloutoit toutes. Tant ot de manieres estoutes Pour le pays adomagier, Qu’à paine y pooit on nagier, 1075Tant fust li tans clers ne seris, Qu’en l’eure ne fussent peris, Se par fortune n’eschapoient ; Car en petit d’eure exsipoient Les nés et tournoient à perte ; 1080Seur une isle d’yaue couverte Brisoient, ou saur une roche ; Plus tost c’uns quarriaus ne descoche, Perissoient sanz nul secours. Moult estoit perilleus ses cours 1085Tant qu’elle ainssi se tampestoit, Car nulz asseür n’i estoit, Ainz faisait moult à redouter. Lors m’alai tantost acouter Delez Verité pour savoir 1090De tout ce l’example et le voir, A quelle fin ce devoit tendre, Car moult estoie de l’entendre Couvoiteus et très desirans. — « Freres, c’est li princes tirans », 1095Dist Veritez, « qui adès tire N’à nul bon arroy ne satire ;
Tout veult à lui traire et tirer Sans soi de raison atirer ; Pitié n’a ne misericorde 1100De nullui, ne il ne s’acorde A nul bien dire nule fois ; En lui n’est loiautez ne fois, Charitez ne autre vertus ; N’est aournez ne revestus 1105De nulles meurs de bon afaire ; Tant li plaist malices à faire Qu’à paine est riens qui li eschappe Que tout partout ne pregne et happe ; Où avenir puet et haper, 1110N’est riens qui li puist eschaper, Fors mort cui il n’eschapera, Car en soursaut le hapera Quant plus plaine ara sa hapée ; Nes la piaus n’en iert eschapée 1115Du mal tirant qui tout englout. Tant a cuer couvoiteus et glout Et l’orde avarice tant gloute Qu’en tout liu n’a riens qu’il n’engloute Et tout trait el fons de sa nasse. 1120Quanque li poures hons amasse, Tout le renglout et le menjue Par celi qui o lui se jue : C’est faussetez c’on li conseille, Qui en court de maint prince veille. 1125L’omme ainssi destruit, ce me semble, Qui près de lui l’avoir assemble, Que tu vois ces prez esrachiés, Ces vignobles et ces vergiés,
Ces jardins qui tant erent biaus. 1130Ainssi comperent leur cembiaus La poure gent, et leurs outrages, Que tu vois que li grans orages Destruit ces prés, et li maus tans, Que pechiez destrempe et Sathans, 1135Et fait en mains liex grant contraire. Mais Diex, qui tout ce sueffre à faire, N’est mie consentans du fait Du mal tirant, qui tout à fait Sa gent desrachine et esface 1140Ne n’a mesure en riens qu’il face ; Tant voie à meschief poure gent, Ne leur remaint or ne argent Ne heritaige à engagier. Mal fait souz tel voisin logier, 1145Dist Veritez, et demourer, Qui ne font que gens devourer Et destruire par le faus tour Des mauvais consilleurs d’entour, Qui ront .i. grant fouc de bediaus 1150Et sergens qui ou nombre d’iaus Sont si maistre et si haut crieur Que li poure en ont le pieur. Tel gent gouvernent les tirans, Dont li mondes est empirans 1155Et empire de jour en jour ; Car il ne prendent nul sejour De mal faire et mal consillier, Dont le pueple font essillier
Par le tirant qui les destruit 1160Et eulz à tout mal faire estruit Et les embat en grant meschief. Diex l’a fait de son pueple chief Pour lui ou droit chanel tenir De raison et droit maintenir 1165Et eulz bons examples moustrer, Mais assez poi li chaut d’outrer Les commans de son creatour ; Lou se fait en lieu de pastour. Garder les doit, or les deveure, 1170Et poi ens ou chanel demeure Où Diex l’a mis : c’est de droiture. Poi l’en chaut et poi met sa cure A bien faire, ne point n’estrive A pechié, mais tost se desrive 1175De raison faire où Diex l’a mis. Poi li chaut d’estre à Dieu amis, Ne s’en fait pas drus ne privez. Li princes qui est desrivez Ainssi de droiture et d’onnour, 1180Qui n’entent raison ne clamour Ne ne met soi n’autrui à point, C’est la riviere où il n’a point, Si con tu vois, de seürté. Moult est en grant maleürté 1185Li hons qui souz tel voisin maint ; Moult s’en duelent maintes et maint. N’est riens tant grieve au pueple ou monde Que mauvais chiés où il habonde Plenté d’avarice et d’orgueil ; 1190Car quant il s’est mis en l’escueil
De hayne et de felonnie, Moult a en poi d’eure honnie La gent qui souz lui maint et marche. Si con tu vois qu’en ceste marche 1195Riens ne demeure où la riviere Se puist estendre, en tel manière Est la gent destruite et gastée Par mauvais prince et tampestée Et tournée à confusion. 1200Et la droite devision De ces nés que tu vois perir Seur ces grans isles et ferir A ces roches d’yaue couvertes, Freres, ce sont les granz povertes, 1205Les grans tourmens et li meschiés D’enfer, où cil sont trebuschiés Qui trop en tel seigneur se fient ; Quar riens nulle ne contredient Qu’il li voient faire ou emprendre ; 1210Tout li sueffrent, sanz lui reprendre. Quanqu’il veult faire ou achever, N’osent point à lui estriver Recheveur, baillif ne prevos : Nuls d’iaus n’a tant le cuer devos 1215Qu’il contredient riens qu’il veulle ; Jà soit ce que raisons s’en dueille Et que nus drois ne s’i asente ; Chascuns suit sa trace et sa sente ; Tout mal faire li enheudissent 1220Et enortent, puis se perissent Ou malice et ès grans forfais Qu’il ont ou nombre de lui fais. S’avient ainssi d’eus, c’est sanz doute,
Comme de la nef qui se boute 1225Ou peril où elle s’afondre ; Ainssi couvient perir et fondre Les faus consilleurs et mauvais, Qui labeurent ou puant vais D’avarice ou de couvoitise, 1230Qui touz maus esprent et atise Et fait perir l’ame et le cors. Frere, si voir que le recors, Tout cil vont em paine greigneur, Qui ou nombre de leur seigneur, 1235En son conte et en sa puissance, Font au pueple grief et pesance, Tant de paine et tant de douleur A souffrir du cors et du leur, Qu’à paine est riens qui leur demeure. 1240Et pour ce que son temps labeure Li faus couvoiteus à tel vice, Perist et afondre ou service Du tirant prince à cui il sert. Ainssi selonc ce qu’il desert, 1245Li mondes son loier li paie, Et mors, qui em brief temps l’apaie. Quant il miex cuide estre asseür, Vient fortune atout meseür, Qui l’enverse à terre et cravente. 1250Si comme orage et vens qui vente Et tampès fait perir ces nés, Perist s’ame ; à male heure est nés Hons qui trop ou conduit se fie Du tirant prince. — A ceste fie 1255Ne t’en dirai orendroit plus ; Bien orras parler du sorplus,
Se le voir en veuls enquester. Alons ent sans plus arrester Tout ce chemin la droite coste, 1260Lonc la riviere ; enchiés .i. oste Qui moult a le cuer esbaudi, Vendrons à l’eure de midi, Que il sera temps de disner. » — « Dame, bien me doi acliner 1265A faire tout vostre voloir, Jà mais riens n’aroie à doloir Tant que fusse en vostre conduit, Ainz y ai joie et grant deduit, Et si puis moult de bien aprendre, 1270A ce que je vous oi reprendre, Pour avoir vie pure et monde. Poi vaut li bobans de cest monde, Bien l’ai par l’aignelet prouvé C’avons sus le lyon trouvé ; 1275Foulz est qui pour ce Dieu oublie. Qu’il a force et grant seignorie.
* ↑ 1 Fol. 126 v$^o$ à 150 v$^o$. Collationné avec B. fol. 1 à 37 v$^o$ et A. fol. 1. — Se trouve en outre dans la copie de Gerard.
* ↑ B. Monferaut.
* ↑ B. Blerois.
* ↑ B. li lieus
* ↑ B. est belle.
* ↑ AB. à veïr.
* ↑ B. en la douce s.
* ↑ B. esclarcie.
* ↑ B. Or primes.
* ↑ Ce sont.
* ↑ B. deduist.
* ↑ B. lostorgnes.
* ↑ B. painture ; de même au v. 93 painturez.
* ↑ B. Monferaut.
* ↑ B. aussi qu’à.
* ↑ m’a eust.
* ↑ B. et diversse.
* ↑ B. aussint.
* ↑ paintes.
* ↑ Ne desfendre.
* ↑ B. yluec vint.
* ↑ B. tarda.
* ↑ B. qui g’iere.
* ↑ B. assevi.
* ↑ cui en.
* ↑ AB. M’ont le cuer fait tant (B. moult) irascu.
* ↑ se omis.
* ↑ Mon ms. a bien p. miex; je corrige d’après AB.
* ↑ B. nul mal dire.
* ↑ Mon ms. et A. ont itez, B. gitez.
* ↑ B. terme court.
* ↑ AB. G’i voi.
* ↑ ne me.
* ↑ A. Ainz m’ont. — B. les dos.
* ↑ 256-57 AB: Et quant si le voi bestorné, Ne puis estre au monde, ains m’en fui.
* ↑ AB. Car bien sai la voie par cuer.
* ↑ AB. Adont oi grant joie à mon cuer.
* ↑ B. et moult m’en esjoï. — A. Parler à moi, mont m’esjoï.
* ↑ AB. Et puis li.
* ↑ A. Qui iluec iert.
* ↑ AB. Certes, dist elle, b. c.
* ↑ AB. Qu’o moi vendras par compaignie.
* ↑ AB. Dame, je ne vous desdi mie.
* ↑ AB. Se tu as bon entendement.
* ↑ B. Regarde à…; A. Reg. le enc.
* ↑ Et sa jonesce je c.
* ↑ AB. je le te connois.
* ↑ AB. Et trompes m. n. tarde g.
* ↑ armes (leçon acceptable, si la forme ames n’était constamment suivie dans le ms.).
* ↑ B. à l’asemblement ; A. et l’as.
* ↑ B. dist.
* ↑ B. en tormenz.
* ↑ Qui la ; AB. Que jà.
* ↑ AB. en li sauver.
* ↑ Mon ms. et B. ont les, en rapport avec les chevaliers ; la construction et le sens font préférer la, qui est, en effet, la leçon de A.
* ↑ AB. Ou hui du m. et ou b. (leçon évidemment préférable).
* ↑ A. cil.
* ↑ B. et ne me ment.
* ↑ B. la droite voie.
* ↑ B. vert joli.
* ↑ B. Et la voie droite ; A. Et la v. au destre.
* ↑ garnis. — B. Onques pons si garnis d’avoir Ne fu mais veüz à mon tanz.
* ↑ dangons
* ↑ esloingnons
* ↑ toute (participe de tolre, enlever). J’ai corrigé route (rupta, rompue) d’après AB., comme plus adapté au sens et amenant une rime plus riche.
* ↑ se tiennent.
* ↑ B. Qu’il n’en saront.
* ↑ tout ce depiece.
* ↑ devoient.
* ↑ se omis.
* ↑ Et se.
* ↑ B. trebuschent (leçon préférable).
* ↑ B. esclipse.
* ↑ A ce point.
* ↑ et omis.
* ↑ B. liez quant ci t’ai tr.
* ↑ AB. Ainssi et ton.
* ↑ Si fu.
* ↑ B. et touz oisiaus.
* ↑ B. Si asazé ( A. ahaitié) et en b. p.
* ↑ B. touchoient.
* ↑ B. nel mescrois.
* ↑ nus n’est tr. ; A. nus ne s’i tr.
* ↑ et à aq.
* ↑ Mon ms. et A ont aigre (contraire au sens).
* ↑ noirs, AB. ners.
* ↑ Je laisse la faute aignel (p. aigniaus) par considération de la rime oisel, qui est correcte.
* ↑ B. De granz ; A. penances et jeünes.
* ↑ Enmie.
* ↑ B. grant p. droite.
* ↑ lappareille ; AB. sa pareille.
* ↑ AB. desconfiz (répond mieux à la rime).
* ↑ cent ans.
* ↑ pas omis.
* ↑ B. vois tu.
* ↑ quil qui soient ; AB. quil quil soient.
* ↑ B. rades (leçon préférable).
* ↑ et terres.
* ↑ Touz.
* ↑ B. rades ; A. raides.
* ↑ AB. y osoit on.
* ↑ B. esquipoient ; A. exipoient.
* ↑ B. à soi.
* ↑ nulle.
* ↑ ne prent ; B. ne prengne et grappe.
* ↑ celui… le jue.
* ↑ AB. au fait.
* ↑ A. leur faus tour.
* ↑ B. Qui ont.
* ↑ Et les s., B. Et li s. J’ai adopté la leçon de A. qui seule satisfait à la mesure. Quant à au nombre de p. au nom de (cp. vv. 1222 et 1234), voy. mes Notes.
* ↑ li maistre ; AB. si maistre.
* ↑ B. droit chemin.
* ↑ AB. Leu.
* ↑ B. li chaut.
* ↑ B. descive.
* ↑ d’iaus omis.
* ↑ B. A son conte.
* ↑ 1245-46 B. li donne : l’assomme

## NOTES
### XVIII. — LI TOURNOIS DES DAMES.

(p. 231)
Ce morceau, qui est, après le n$^o$ 1, le plus long de notre recueil, présente une suite de paraboles religieuses ou morales, savoir : 1. Le tournoi des dames (il représente la lutte de la chair contre l’âme) ; — 2. Le pont périlleux (folle est la confiance dans la durée de cette vie) ; — 3. Les deux mortoires de bestes (les richesses de ce monde ne rassasient point) ; — 4. Le lion et l’agneau (Dieu soutient les humbles) ; — 5. La rivière qui déborde (conséquences funestes d’un gouvernement mauvais). Le poëte se trouvait par une journée d’hiver, dans le pavillon d’une tour du château de Montferant et était occupé à réfléchir sur la signification d’une verrière, représentant un combat victorieusement livré par des dames contre leurs chevaliers, quand il s’endormit. Dans son sommeil, dame Vérité, chassée de partout, vient à lui et l’engage à la suivre. Après lui avoir fait saisir le sens caché sous le singulier tournoi peint sur la verrière, elle s’achemine avec lui ; en route, divers phénomènes viennent frapper l’attention du poëte et sollicitent de la part de son guide d’instructives et édifiantes interprétations. Tel est le cadre où se trouvent enchâssées les cinq paraboles. Mais l’entrée en matière est précédée elle-même d’une description assez longue des lieux où l’auteur a eu sa vision : c’est Monferrant, un château dans le comté de Blois, à deux lieues de la Loire, où il séjournait avec le comte, comme il le dit lui-même, en octobre 1327. Les charmes du site, les richesses du château, les giboyeuses forêts qui l’entourent font l’objet des 120 premiers vers, qui revêtent ainsi le caractère d’une dédicace au seigneur, au service duquel Watriquet était attaché.
Qu’il est venus en une sale Qui n’estoit ne laide ne sale.
Vieillesse acquiert, bastit, maisonne. Jeunesse du bon temps se donne.
* ↑ Naturellement je tiens à part les Bologne notoirement issus de Bononia, mot dont j’ignore l’origine.
* ↑ Si ce genre est constaté, la forme sommes, que nous avons relevée, au dit des Quatre siéges, 214, est moins étrange.
* ↑ 123Au v. 1234 l’expression est, en effet, suivie de celle ci : en son conte.